b'\n_START_ARTICLE_\nAdam Ma\xc5\x82ysz\n_START_SECTION_\nTekmovalna kariera\n_START_PARAGRAPH_\nSkakati je za\xc4\x8del leta 1983 na skakalnici v doma\xc4\x8dih Zakopanih._NEWLINE_Prvi\xc4\x8d je v svetovnem pokalu nastopil v sezoni 1993/94 v na\xc5\xa1i Planici. Dve sezoni kasneje je osvojil svojo prvo zmago. Nato pa se je v sezoni 2000/01 za\xc4\x8dela njegova dominanca v smu\xc4\x8darskih skokih, ki se je nadaljevala tudi v sezoni 2001/02 in 2002/03. Skupaj je v tistem obdobju je dobil kar 21 tekem, osvojil pa je tudi Novoletno turnejo._NEWLINE_Na svetovnem prvenstu leta 2001 v finskem Lahtiju je osvoji zlato medaljo na mali skakalnici. Na olimpijskih igrah v Salt Lake Cityju je osvojil srebro na veliki in srebro na mali napravi. Temu je dodal \xc5\xa1e dve zlati medalji iz italijanskega Predazza._NEWLINE_Na Poljskem je \xc2\xbbpolski orze\xc5\x82\xc2\xab poskrbel za veliko evforijo in povzdignil smu\xc4\x8darske skoke v \xc5\xa1port \xc5\xa1tevilka 1 na poljskem._NEWLINE_Je tudi velik ljubitelj nogometa, pogosto ga igra za dobrodelne namene._NEWLINE_Njegov najdalj\xc5\xa1i polet je iz Planice, meri pa 225 metrov._NEWLINE_Na Olimpijskih igrah leta 2010, v Vancouvru, je osvojil srebrno medaljo na srednji napravi, za \xc5\xa1vicarjem Simonom Ammannom.'